
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA

SERVICIUL STRATEGII - PROGRAME

,,În slujba oamenilor”


Nr. 6133/29.03.2023
   AVIZAT
        Director General

       Esztero Emese

RAPORT DE SPECIALITATE

privind aprobarea desfășurării unei selecții ulterioare în vederea acordării de subvenții din bugetul local în baza Legii nr. 34/1998, asociațiilor, fundațiilor și cultelor care înființează și administrează unități de asistență socială, pentru anul 2023, cu încadrarea în sumele prevăzute în buget cu această destinație pentru anul 2023
Direcția de Asistență Socială a Municipiului Timișoara în calitate de serviciu public de asistență socială care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în situații de dificultate socială.


Conform Legii 292/2011 – Legea asistenței sociale, art. 112, alin. (3), lit. q, în domeniul organizării, administrării şi acordării serviciilor sociale, autoritățile administrației publice locale -           ” încheie, în condițiile legii, contracte şi convenţii de parteneriat, contracte de finanțare, contracte de subvenționare pentru înființarea, administrarea, finanțarea şi cofinanțarea de servicii sociale”, iar conform art. 136, alin (1), lit. a din bugetele locale ale comunelor, orașelor şi municipiilor, respectiv din bugetele locale ale sectoarelor municipiului București se alocă fonduri pentru ”finanțarea serviciilor sociale aflate în administrare proprie, contractate sau subvenționate în condițiile legii, ori cofinanțate în baza contractelor de parteneriat”.

Prin HCLMT nr. 535/31.10.2022 privind reglementarea procedurilor de parcurs în vederea acordării subvențiilor din bugetul local în baza Legii nr. 34/1998 privind reglementarea procedurilor de parcurs în vederea acordării subvențiilor din bugetul local asociațiilor, fundațiilor și cultelor recunoscute în România, acreditate ca furnizori de servicii sociale, potrivit legii române, cu personalitate juridică, care înființează şi administrează unități de asistență socială, pentru anul 2023, s-a aprobat constituirea Comisiei de evaluare şi selecționare a asociațiilor, fundațiilor și cultelor recunoscute în România care pot primi subvenții de la bugetul local pentru anul 2023, Regulamentul de organizare şi funcționare al comisiei de evaluare și selecționare a asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înființează și administrează unități de asistență socială, care pot primi subvenții de la bugetul local în baza Legii nr. 34/1998 pentru anul 2023, în completarea resurselor proprii (anexa1), Grila de evaluare şi Criteriile de evaluare şi selecționare a asociațiilor, fundațiilor și cultelor recunoscute în România, acreditate ca furnizori de servicii sociale potrivit legii, care solicită acordarea de subvenții de la bugetul local al municipiului Timișoara, conform prevederilor Legii nr. 34/1998 pentru anul 2023 (anexa 2), Liniile prioritare pentru finanțarea din bugetul local, conform Legii nr.34/1998 privind acordarea unor subvenții asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înființează și administrează unități de asistență socială, pe anul 2023 (anexa 3), Categoriile de cheltuieli subvenționate din bugetul local, conform Legii nr. 34/1998 pentru asociațiile, fundațiile și cultele recunoscute în România, acreditate ca furnizori de servicii sociale potrivit legii române, cu personalitate juridică, care înființează și administrează unități de asistență socială, care pot primi subvenții de la bugetul local în baza Legii nr. 34/1998 pentru anul 2023, (anexa 4), Serviciile complementare subvenționate din bugetul local, conform Legii nr. 34/1998 pentru anul 2023 (anexa 5), Criteriile de departajare a unităților de asistență socială cu același punctaj (anexa 6) și Model Cerere de solicitare a subvenției în temeiul Legii nr. 34/1998 (anexa 7).
Prin anexa la HCLMT nr. 675/27.12.2022 s-a aprobat lista asociațiilor, fundațiilor și cultelor care vor beneficia de subvenții de la bugetul local al municipiului Timișoara pentru acordarea de servicii de asistență socială în anul 2023, în baza Legii nr. 34/1998. Conform punctului 6 din anexa la HCLMT nr. 675/27.12.2023, Asociația Micile Comori a fost selecționată de Comisia de evaluare și selecționare a organizațiilor și fundațiilor pentru a primit finanțare pentru următorul tip de unități specializate: Centre de zi de recuperare pentru copii cu dizabilități (cod Nomenclator social 8891 CZ-C-III). S-a aprobat un nivel maxim al subvenției de 1600 lei/beneficiar și o sumă de 576.000 lei/an.
Convenția provizorie, nr. 23921/30.12.2023, pentru acordarea serviciilor sociale încheiată între DASMT și Asociația Micile Comori a fost reziliată începând cu data de 01.03.2023, în baza Actului adițional nr. 01/28.02.2023 la aceeași convenție. 

Rezilierea convenției a fost generată de mutarea Centrului de zi pentru copii cu dizabilități “Împreună” al Asociației Micile Comori de la adresa: strada Bogdan Petriceicu Hașdeu, nr.12 A, Timișoara, județul Timiș, la adresa: strada Divizia 9 Cavalerie, nr. 64, municipiul Timișoara, județul Timiș începând cu data de 01.03.2023, subsecvent, nerespectându-se condițiile asumate în Fișa tehnică privind unitatea de asistență socială, Anexa A la Cererea de solicitare a subvenției în temeiul Legii nr.34/1998, înregistrată la nivelul DASMT cu nr. 20126/14.11.2022, pct. 2 – „Sediul unității de asistență socială: Timișoara, Str. Bogdan Petriceicu Hașdeu nr.12 A, județul Timiș, tel: 0750 639 237” și, implicit, se constată nerespectarea obligațiilor contractuale.
  Din suma aprobată ca subvenție pentru Asociația Micile Comori s-au acordat  40.281,00 lei reprezentând subvenția pe lunile ianuarie și februarie ale anului 2013, rămânând o diferență de  535.719,00 lei necheltuită. Conform Anexei la HG nr. 1153/2001 pentru aprobarea Normelor metodologice de aplicare a prevederilor Legii nr. 34/1998, cu modificările și completările ulterioare, art. 10, alin (1) ”Prin excepție de la prevederile art. 3, Ministerul Muncii și Solidarității Sociale, respectiv consiliul local poate organiza și selecții ulterioare, cu încadrarea în sumele prevăzute în buget cu această destinație”.  
Conform Registrului unic al furnizorilor de servicii sociale licențiate în baza Legii nr. 197/2012, actualizat în data de 10.03.2023, de pe site-ul Ministerul Muncii și Solidarității Sociale (MMSS), la nivelul municipiului Timișoara există 5 furnizori licențiați pentru servicii de tip centru de zi de recuperare pentru copii cu dizabilități, cod nomenclator 8891 CZ-C-III, putând acorda servicii pentru un număr maxim de 160 beneficiari. Având în vedere că numărul copiilor cu dizabilități este mai mare decât capacitatea existentă însumată a serviciilor sociale aferente acestui tip de nevoie considerăm că acest tip de serviciu este necesar pentru comunitate (de exemplu, conform Diagnozei sociale a municipiului Timișoara, anul 2021, anexă la HCLMT nr. 170/ 11.05.2021, la nivelul anului 2019 erau 508 copii încadrați în grad de handicap în municipiul Timișoara. Potrivit profesioniștilor implicați în furnizarea de servicii pentru copii cu dizabilități, participanți la sesiuni de consultare privind serviciile sociale, în Timișoara trăiesc mulți alți copii cu dizabilități care nu sunt încadrați în grad de handicap. Serviciile sociale sunt insuficient dezvoltate în raport cu nevoile din comunitate, fapt pus în evidență și de către profesioniștii prezenți la consultări. În aprecierea acestei situații trebuie avut în vedere nevoia copiilor cu dizabilități de a primi servicii cât mai de timpuriu, dacă se dorește succesul în recuperarea unor funcții).  

Conform Legii 448/2006 privind protecția si promovarea drepturilor persoanelor cu handicap, art. 31, alin. (4) ”În vederea asigurării serviciilor sociale necesare persoanelor cu handicap, autoritățile publice au obligația să ia următoarele măsuri speciale: 
a) să creeze condiții de acces pentru toate tipurile de servicii corespunzătoare nevoilor individuale ale persoanelor cu handicap;
b) să inițieze, să susțină și să dezvolte servicii sociale centrate pe persoana cu handicap, în colaborare sau în parteneriat cu persoane juridice, publice ori private”. 
Ținând cont de aspectele prezentate mai sus, considerăm că este oportună organizarea unei selecții ulterioare a asociațiilor, fundațiilor și cultelor care înființează și administrează unități de asistență socială, în vederea acordării de subvenții din bugetul local cu încadrarea în suma de 384.000,00 lei, sumă rămasă necheltuită din bugetul destinat subvenționării unităților de asistență socială pe anul 2023, ca urmare a rezilierii Convenției provizorii, nr. 23921/30.12.2023, încheiată între DASMT și Asociația Micile Comori. 

Având în vedere experiența instituțională acumulată, considerăm oportun ca procesul de selecție ulterioară să fie realizat de Comisia de evaluare şi selecționare a asociațiilor şi fundațiilor care pot primi subvenții de la bugetul local pentru anul 2023 a cărei componență a fost aprobată prin HCLMT nr. 535/31.10.2022. De asemenea, propunem ca Regulamentul de organizare şi funcționare al comisiei (anexa1), Grila de evaluare şi Criterii de evaluare şi selecționare a asociațiilor, fundațiilor și cultelor recunoscute în România (anexa 2), Categoriile de cheltuieli pentru fiecare tip de serviciu social (anexa 4), Serviciile complementare subvenționate din bugetul local (anexa 5), Criteriile de departajare a unităților de asistență socială cu același punctaj (anexa 6) și Model Cerere de solicitare a subvenției în temeiul Legii nr. 34/1998 (anexa 7) la HCLMT nr. 535/31.10.2022 să fie folosite pentru realizarea noului proces de selecție, iar Liniile prioritare pentru subvenționarea din bugetul local în anul 2023 a asociațiilor, fundațiilor și cultelor recunoscute în România care furnizează servicii de asistență socială (anexa 3) să fie modificată în acord cu nevoile de servicii sociale.  

Conform Anexei la H.G. nr. 1153/2001 pentru aprobarea Normelor metodologice de aplicare a prevederilor Legii nr. 34/1998, cu modificările și completările ulterioare, art. 10, alin. (2) ”Termenul privind depunerea documentației de solicitare a subvenției pentru selecția ulterioară [...] se aprobă prin hotărâre a consiliului local și se anunță într-un ziar de largă circulație la nivel [...] local”. 

În baza celor prezentate și în conformitate cu prevederile Legii nr. 34/1998 privind acordarea unor subvenții asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române cu personalitate juridică, care înființează și administrează unități de asistență socială, ale Normei metodologice de aplicare a prevederilor Legii nr. 34/1998 cu modificările și completările ulterioare, ale Legii 292/2011 și ale art. 36 alin. (2) lit. d), alin. (6) lit. a) pct. 2 și art. 45 din Legea nr. 215/2001 privind administrația publică locală; 
PROPUNEM:
1. Aprobarea desfășurării selecției ulterioare în vederea acordării de subvenții din bugetul local în baza Legii nr. 34/1998, asociațiilor, fundațiilor și cultelor care înființează și administrează unități de asistență socială, pentru anul 2023, cu încadrarea în sumele prevăzute în buget cu această destinație, respectiv  384.000,00 lei.

2. Aprobarea ca procesul de selecție ulterioară să fie realizat de Comisia aprobată prin HCLMT nr. 535/31.10.2022 și în conformitate cu prevederile anexelor nr. 1, 2, 4, 5, 6 și 7 la HCLMT nr. 535/31.10.2022.
3. Aprobarea Liniilor prioritare pentru selecția ulterioară a asociațiilor, fundațiilor și cultelor care înființează și administrează unități de asistență socială în vederea subvenționării din bugetul local, conform prevederilor Legii 34/1998, cu încadrarea în sumele prevăzute pentru anul 2023, conform anexei nr. 1 la hotărâre.
4. Aprobarea termenului de depunere a documentație pentru selecția ulterioară ca fiind de 10 zile lucrătoare de la data aprobării prezentei hotărâri de consiliu local;
5. Aprobarea unei contribuții financiare din venituri proprii de minim 10% (în bani) pentru organizațiile, fundațiile și cultele recunoscute în România, care primesc subvenție din bugetul local.
Șef Serviciu Strategii-Programe,
     

            Codruţa Darida


       
Întocmit, 

Roxana Boncea
Adrian Savu 
Anca-Elena Târziu

*Sediu administrativ: Str. Ioan Plavoșin nr. 21 Tel: 0356/416050 Fax: 0356/416049 

Sediu social: Bulevardul Regele Carol I, nr.10 Tel/fax 0256/220583
e-mail: dastimisoara@gmail.com

